Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: — a rendőrség nyomozó hatóságainak hatásköréről és illetékességéről szóló 15/1994. (VII. 14.) BM rendelet módosításáról,
Paragraph Index: 1059

4. Az adattartalom, illetve a hozzáférési jogosultságok kialakításának egyik, külön törvényi rendelkezéseket érintő eleme az adóazonosító jel és a társadalombiztosítási azonosító jel 1999/79/II. szám (TAJ szám), vagyis az úgynevezett szakazonosítók nyilvántartása. A személyazonosító jel helyébe lépő azonosító módokról és az azonosító kódok használatáról szóló 1996. évi XX. törvény 7. §-ában foglaltak szerint „az adatkezelő az érintettel, illetve más adatkezelővel való, meghatározott célú kapcsolattartása során csak azt az azonosító kódot használhatja, amelyre a feladatot meghatározó törvény őt felhatalmazza”, továbbá „az az adatkezelő, aki törvényi felhatalmazás alapján egynél több azonosító kód használatára jogosult, a különböző azonosító kódokat tartalmazó nyilvántartásait elkülönítetten vezeti”. Megállapítható, hogy a NEPTUN rendszer jelenlegi formájában e törvényi rendelkezésnek nem tesz eleget.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes